Pedofilie is 'n versteuring, sê APA | Kerkbode
Pedofilie is 'n versteuring, sê APA
Die American Psychiatric Association (APA) beskou pedofilie nié as 'n seksuele oriëntasie of as 'n "normale belangstelling" nie, maar as 'n versteuring.
Kerkbode het by die APA navraag gedoen nadat dr Chris van Wyk, lid van die moderatuur van die Algemene Sinode van NG Kerk, in 'n brief aan ds Nelis Janse van Rensburg beweer het dat sielkundiges pedofilie as 'n seksuele oriëntasie beskou. Dié brief is op sy Facebook-blad geplaas, deur verskeie ander mense verder gedeel en selfs op 'n webwerf geplaas.
Die APA het kort en kragtig laat weet: "According to the American Psychiatric Association (APA): 'Pedophilia is a disorder contained in the Paraphilias section of DSM-5.' "
Die DSM-5 is die vyfde uitgawe van die APA se Diagnostic and Statistical Manual of Mental Disorders.
Die APA het ook 'n verklaring aangestuur wat hulle reeds in 2013 uitgereik het, waarin hulle verduidelik het dat daar 'n fout ingesluip het in 'n besprekingsafdeling – met ander woorde nie by die klassifikasie nie – waarin daar verwys is na pedofilie as 'n seksuele oriëntasie. Hierdie fout is dadelik in die elektroniese weergawe en ook in die eersvolgende oplaag van die gedrukte weergawe reggestel. In die hele proses is daar nooit van die klassifikasie van pedofilie as 'n versteuring afgewyk nie. Die volledige verklaring lui: